62021TO0161_INF
Sklep Splošnega sodišča (deseti senat) z dne 14. decembra 2021 – McCord/Komisija
(Zadevi T-161/21 in T-161/21 AJ I)
„Ničnostna tožba – Tožba zaradi opustitve ukrepanja – Osnutek uredbe Komisije o določitvi obvezne predložitve izvoznega dovoljenja pri izvozu nekaterih proizvodov iz Unije – Predlog Komisije, da se za izvoz cepiv proti COVID-19 na Severno Irsko zahteva predložitev izvoznega dovoljenja na podlagi člena 16 Protokola o Irski/Severni Irski k Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo – Neobstoj objavljene politike o okoliščinah, v katerih bo Unija uveljavljala člen 16 navedenega Protokola – Očitna delna nedopustnost – Tožba, ki je delno očitno neutemeljena“
1.
Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Pripravljalni ukrepi – Izključitev – Osnutek uredbe Komisije o določitvi obvezne predložitve izvoznega dovoljenja pri izvozu nekaterih proizvodov iz Unije – Nedopustnost
(Člen 263 PDEU; Protokol o Irski in Severni Irski)
(Glej točke od 21 do 32.)
2.
Tožba zaradi nedelovanja – Obveznost Komisije, da ukrepa – Obveznost sprejetja in objave politike o okoliščinah izvajanja člena 16 Protokola o Irski in Severni Irski – Neobstoj
(Člen 265 PDEU; Protokol o Irski in Severni Irski)
(Glej točke od 38 do 44.)
3.
Tožba zaradi nedelovanja – Pristojnost sodišča Unije – Odredba, naslovljena na institucijo – Nedopustnost
(Člen 265 PDEU)
(Glej točko 46.)
Predmet
Prvič, predlog na podlagi člena 263 PDEU za razglasitev ničnosti osnutka uredbe Evropske komisije z dne 29. januarja 2021, s katerim se med drugim zahteva, da se za izvoz cepiv proti COVID-19 na Severno Irsko predloži izvozno dovoljenje na podlagi člena 16 Protokola o Irski/Severni Irski k Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL 2020, L 29, str. 7) in sklepa Komisije, da ne objavi politike o okoliščinah, v katerih bo uveljavljala člen 16 navedenega protokola, in, drugič, predlog na podlagi člena 265 PDEU za ugotovitev, da je Komisija nezakonito opustila sprejetje in objavo take politike.
Izrek
1.
Tožba se zavrže kot očitno nedopustna in očitno brez pravne podlage.
2.
Prošnja za brezplačno pravno pomoč se zavrne.
3.
Raymondu Irvinu McCordu se naloži plačilo stroškov.